hu hu hu hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu pl en hu hu en en cs hbs_lat eo de ru en de ru en de en ru pl pl en en en hu hu hu hu hu hu hu hu hu hu hu hu hu hu hu hu hu hu hu hu hu
Sötét varázslatok kivédése – Wikipédia
A sötét varázslatok kivédése a Harry Potter film- és könyvsorozat egyik tantárgya, amelynek keretében a roxfortos diákok megtanulják, hogyan védjék meg magukat az átkok, rontások ellen. Rövidített elnevezése SVK.
A Roxfortban köztudott, hogy ezt a tantárgyat senki sem tudja hosszabb ideig tanítani. A Harry Potter és a Félvér Herceg-ben Dumbledore azt mondja, Voldemort elátkozta a sötét varázslatok kivédése tanárok helyét, mert ő maga nem kaphatta meg az állást.[1] Utóbb Rowling megerősítette az átok létezését,[2] de egy másik interjúban azt is elárulta, hogy Voldemort halálával az átok hatását vesztette. A hetedik kötet vége és a tizenkilenc évvel később játszódó epilógus között a tantárgynak állandó tanára volt, és alkalomadtán Harry Pottert is meghívták előadást tartani.[3]
Albus Dumbledore 1910 – 1927[4]
Galatea Merrythought több mint ötven évig tanította a tantárgyat, még Harry Potterék generációja előtt. (?- 1945)[1]
Mógus professzor (Harry Potter és a bölcsek köve). Hagrid szerint remek koponya, de állandóan ideges, amióta a Fekete-erdőben vámpírokkal és a vasorrú bábával találkozott,[5] ám valójában Voldemort szállta meg a testét. A bölcsek kövéért vívott harcban pusztul el.[6] A sötét varázslatok kivédéséről inkább csak elméleti órákat tartott.[7]
Gilderoy Lockhart (Harry Potter és a Titkok Kamrája). Az első órán kudarcot vall a kelta tündérmanók bemutatása során,[8] ezt követően nem használt élő szörnyeket az órán, hanem a saját könyveiből olvasott fel fejezeteket.[9] Egy visszacsapódó felejtőbűbáj miatt elveszítette memóriáját,[10] ezzel együtt az állását is. Azóta a Szent Mungo Varázsnyavalya- és Ragálykúráló Ispotályban kezelik.
Remus Lupin (Harry Potter és az azkabani fogoly). Megtanítja az osztályt a mumusok ellen védekezni,[11] illetve tanultak a rőtsapkásokról, kappákról, kákalagokról és bicegócokról[12] Harryt különórákon megtanítja a dementorok ellen védekezni.[13] Vérfarkas mivolta miatt lemondott, mert félt, hogy a szülők nem fogadnák el, hogy egy vérfarkas tanítson a Roxfortban. Később a roxforti csatában veszti életét, feleségével, Nymphadora Tonksszal.[14]
Ifj. Barty Kupor (Alastor Mordon képében) (Harry Potter és a Tűz Serlege). Mordon azután jelentkezett az SVK tanári állásra, hogy Lupin lemondott. A kastélyban az Azkabanból megszökött Barty Kupor felvette az alakját, az igazi Mordont pedig saját ládájába zárta.[15] A diákokkal megismertette a főbenjáró átkokat.[16]
Dolores Umbridge (Harry Potter és a Főnix Rendje). A Mágiaügyi Minisztérium küldötteként foglalta el az állást. Csak a defenzív mágia elméletét oktatta,[17] ezért az elégedetlen diákok Harry Potter vezetésével titokban gyakorolták a védekezést.
Perselus Piton (Harry Potter és a Félvér Herceg). Az iskolában nyílt titok volt, hogy nagyon szeretné, ha felkérnék az SVK oktatására, és nem titkolta féltékeny rosszindulatát az SVK-tanárok ellen.[18] A hatodik rész elején a főszereplő és Albus Dumbledore elutaznak egy bizonyos Horatius Lumpsluck nevezetű professzorhoz, akit Dumbledore megkér, hogy a Roxfortban tanítson. Harry Potter örül, hogy majd ő lesz a sötét varázslatok kivédése új tanára, de ehelyett bájitaltan-tanárnak nevezik ki, így Perselus Piton megkapja azt a helyet, amire rég vágyott: az SVK-tanári posztot.[19] Első óráján a nonverbális varázslatok kivédését tanítja.[20] A roxforti csatában Voldemort kígyója, Nagini sebzi halálra.[21]
Amycus Carrow (Harry Potter és a Halál ereklyéi), halálfaló.[22] Ő inkább csak sötét varázslatokat tanított, köztük a Cruciatust. Szerette bántalmazni a gyerekeket. Amikor megsérti McGalagony tanárnőt, Harry elbánik vele.[23]
↑ a b HP6: 412.
↑ 2007: Accio Quote!, the Largest Archive of J.K. Rowling quotes on the web, quick-quote.quill.org
↑ Brown, Jen. „Stop your sobbing! More Potter to come”, TODAYshow.com, NBC, 2007. július 24. (Hozzáférés ideje: 2010. április 25.)
↑ Defence Against the Dark Arts (angol nyelven). Harry Potter Wiki. (Hozzáférés: 2020. április 15.)
↑ HP2: 282; 301.
↑ HP3: 160; 173.
↑ HP4: 204-212; 223-225.
HP1: J. K. Rowling: Harry Potter és a bölcsek köve. Budapest: Animus. 2002. ISBN 963-9307-22-X.
HP2: J. K. Rowling: Harry Potter és a Titkok Kamrája. Budapest: Animus. 2002. ISBN 963-9307-28-9.
HP3: J. K. Rowling: Harry Potter és az azkabani fogoly. Budapest: Animus. 2002. ISBN 963-9307-29-7.
HP4: J. K. Rowling: Harry Potter és a Tűz Serlege. Budapest: Animus. 2002. ISBN 963-9307-30-0.
HP5: J. K. Rowling: Harry Potter és a Főnix Rendje. Budapest: Animus. 2003. ISBN 963-9307-88-2.
HP6: J. K. Rowling: Harry Potter és a Félvér Herceg. Budapest: Animus. 2006. ISBN 963-9563-75-7.
HP7: J. K. Rowling: Harry Potter és a Halál ereklyéi. Budapest: Animus. 2008. ISBN 978-963-9715-43-1.
Harry Potter-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Sötét_varázslatok_kivédése&oldid=24517669”
Utoljára szerkesztve 2021. december 29., 12:24-kor
A lap utolsó módosítása: 2021. december 29., 12:24
A lap szövege CC BY-SA 3.0 alatt érhető el, ha nincs külön jelölve.